הוועדה המשותפת של ועדת החוץ והביטחון וועדת החוקה, חוק ומשפט לעניין הכרזה על מצב חירום, לפי סעיף 68 לתקנון הכנסת, כנסת 25, פרוטוקול מספר 1, 2023-06-08 00:00

יולי יואל אדלשטיין: בוקר טוב לכולם

יולי יואל אדלשטיין:  אני פותח את הישיבה של הוועדה המשותפת לוועדת חוץ וביטחון וועדת חוק ומשפט, לעניין הכרזת מצב חירום

יולי יואל אדלשטיין:  תודה לכל המוזמנים שהגיעו אלינו ממקומות שונים, משרדי ממשלה

יולי יואל אדלשטיין:  בבקשה, היועץ המשפטי, אתה רוצה להציג את הנושא? בבקשה, עידו

עידו בן יצחק: כן

עידו בן יצחק:  ככה

עידו בן יצחק:  קצת אחרי קום המדינה הכריזה הממשלה על מצב חירום, באותם ימים שבהם פלשו צבאות מדינות ערב והיה צורך, היה מצב חירום של ממש והיה צורך, הממשלה הייתה צריכה כלים להתמודד איתו

עידו בן יצחק:  מצב החירום אז הוכרז מתוקף פקודת סדי השלטון והמשפט שבינתיים הוחלף בחוק יסוד הממשלה

עידו בן יצחק:  אבל, הכלי המרכזי שנתנה ההכרזה לממשלה היא סמכות להתקין תקנות שעת חירום שבכוחן גם לגבור על חקיקה של הכנסת

עידו בן יצחק:  תקנות כאלה מוגבלות בזמן לשלושה חודשים, ובאמת בתחילת, בעשורים הראשונים לקום המדינה, הממשלה עשתה שימוש רב בתקנות חירום שבהן הוסדרו נושאים שונים

עידו בן יצחק:  בעצם, מצב החירום שהוכרז בשנת 1948 מעולם לא בוטל, הוא עדיין בתוקף

עידו בן יצחק:  עכשיו ההסדר הוא קצת אחר מאז שנות ה-90, כשנחקק חוק יסוד הממשלה בשנות ה-90, בעצם הועברה סמכות ההכרזה מהממשלה לכנסת לפי בקשת הממשלה, והיא מוגבלת לשנה

עידו בן יצחק:  וכך נעשה בעצם משנות ה-90, לפעמים הכריזו לתקופות קצרות יותר, אבל זה פחות או יותר סדר הגודל

עידו בן יצחק:      עכשיו, השאלה המרכזית היא כמובן למה מתבקשת ההארכה, כאשר אנחנו לא באותה סיטואציה של 1948

עידו בן יצחק:  הסיבה היא שבנוסף לתקנות שעת חירום, לאורך השנים נחקקו לא מעט חוקים שהתוקף שלהם מותנה בקיומו של מצב החירום

עידו בן יצחק:  בשיא הדברים, לפני כעשרים שנה, היה מדובר בכמה עשרות חוקים וכמה מאות צווים שהוצאו מכוח חוק הפיקוח על מצרכים ושירותים, שהוא אחד החוקים שתוקפו מותנה בהכרזה

עידו בן יצחק:  בעצם במשך שנים רבות לא נעשה יותר מידי כדי להתמודד עם הסיטואציה הזאת, ההכרזה הובאה פעם אחר פעם והוארכה

עידו בן יצחק:  הוגשו גם עתירות לבג"ץ בנושא הזה ובג"ץ כל פעם נתן ארכות כדי לאפשר לממשלה להסדיר את החקיקה הזאת

עידו בן יצחק:  ב-2008 הוא גם מתח ביקורת על הכנסת שלא פועלת מספיק מול הממשלה, ולכן גם ב-2009 הוקמה וועדת משנה בוועדה הזו, שהחלה בפיקוח יותר הדוק על עבודת הממשלה, כדי לראות איך מחליפים את החוקים והצווים האלה בחקיקה שלא תהיה תלויה במצב חירום

עידו בן יצחק:  כי הרבה מאוד ממנה גם, חלק ממנה באמת קשור למצב החירום, כמו סמכות לתפיסת מקרקעין בשעת חירום או מעצרים מנהליים, אבל חלקה גם מאוד לא קשור יותר מידי

עידו בן יצחק:  יש לנו חקיקה, צווים שמסדירים מנחים* שונים במשק, רכבלים, דבש, יהלומים, שאין קשר בין הדבר הזה לבין מצב החירום, הם פשוט הוצאו מכוח חוק הפיקוח על מצרכים ושירותים, שהוא כשלעצמו נועד לתת מענה למצב חירום

עידו בן יצחק:       מאז שהוועדה הזו התחילה לפעול ולהיכנס יותר לעומק, אז חלה התקדמות גדולה מאוד בדברים

עידו בן יצחק:  אם אנחנו בשנת 2009 עמדנו על 9 חוקים ו-165 צווים, היום אנחנו עומדים על 5 חוקים ו-14 צווים

עידו בן יצחק:  עדיין הדברים האלה, צריך להסדיר אותם

עידו בן יצחק:  בשנה האחרונה, עקב הבחירות, הרבה מאוד דברים שכבר התחילו – נעצרו, או שהיה צריך להתחיל אותם מחדש

עידו בן יצחק:  ולכן, ההתקדמות בשנה האחרונה היא מאוד קטנה

עידו בן יצחק:  תכף אנחנו נשמע מהמשרדים מה הם עושים כדי להמשיך להתקדם בנושא הזה

עידו בן יצחק:  עוד אני אגיד שמבחינת תקנות שעת חירום, אז כמו שאמרתי בתחילת, בעשורים הראשונים לקום המדינה, באמת התקינו הרבה מאוד תקנות שעת חירום

עידו בן יצחק:  בעשרים השנים האחרונות, למעט חריג אחד מאוד גדול שתכף אני אתייחס אליו, הממשלה עשתה שימוש מאוד מצומצם בסמכות הזאת

עידו בן יצחק:  למעשה, ב-15 או 20 שנה האחרונות הותקנו רק שתי תקנות שעת חירום, למעט החריג, בנושא של מניעת שביתה בוועדה לאנרגיה אטומית

עידו בן יצחק:  המקרה החריג הגדול הוא בתקופת הקורונה, כשפרץ משבר הקורונה, הממשלה הייתה צריכה כלים מידיים להתמודד עם המגפה והותקנו 38 תקנות שעת חירום שהסדירו סוגיות כמו איסורי כניסה למקומות, הגבלות על כניסה למקומות, פיצויים לאנשים, דיונים בוועדות לתכנון ובנייה

עידו בן יצחק:  קשת שלמה של דברים, עד שהדברים הוסדרו, חלקם בחקיקה ראשית וחלקם פקעו מאליהם

עידו בן יצחק:       הייתה עוד פעם אחת כשהתחיל האומיקרון אז התקינו עוד תקנה אחת שהייתה בתוקף לארבעה ימים, בנושא של הסמכת השב"כ, אבל מעבר לזה לא נעשה שימוש בסמכות הזאת, גם לא בשנה האחרונה

עידו בן יצחק:  אז בעצם הממשלה להאריך את זה בשנה, ואני חושב שנשמע גם מהמשרדים מה הם עושים, כי המטרה שלנו היא בסופו של דבר להימנע מההכרזות האלה, כי אנחנו לא באמת במצב חירום

יולי יואל אדלשטיין: טוב, תודה רבה, עידו

יולי יואל אדלשטיין:  אני חושב שבאמת מבחינת המגמה, המגמה ברורה

יולי יואל אדלשטיין:  נעשתה עבודה יפה

יולי יואל אדלשטיין:  יאמר לזכותו, אם אני לא טועה, של חבר הכנסת דאז, אברהם מיכאלי, שהשקיע רבות ביחד עם וועדת המשנה, בטיפול וביטול דברים מיותרים, או הוצאה של דברים מיותרים

יולי יואל אדלשטיין:  כפי שציין סגן היועצת המשפטית של הוועדה, אנחנו נשארנו עם 19 סעיפים, כן? 5 חוקים ו-14 צווים

יולי יואל אדלשטיין:  אני חושב שהמגמה צריכה להימשך

יולי יואל אדלשטיין:  ברור לגמרי שהסמטוחה של מערכות הבחירות שהיו אחת אחרי השנייה, לא נעשה הרבה, אז אנחנו נשמע תכף מהמשרדים

יולי יואל אדלשטיין:  עכשיו, אם יהיה צורך גם להקים וועדת משנה לוועדה הזאת שתטפל באמת באופן יסודי בסוגייה, נראה איך אנחנו נתקדם

יולי יואל אדלשטיין:  בינתיים, יש חברי כנסת שרוצים בשלב זה להתייחס? בבקשה, מיכאל

מיכאל ביטון: קודם כל, טוב להיות איתך פה ביום חמישי

מיכאל ביטון:  תראו, מדינת ישראל לא נראית טוב, כשהיא במשך 70 שנה אומרת שהיא במצב חירום

מיכאל ביטון:  זה לא מסר לאזרחים, זה לא מסר ליציבות, זה לא מסר לעולם

מיכאל ביטון:  גם אם זה טכני

מיכאל ביטון:  הטכני הזה משפיע על דברים אחרים

מיכאל ביטון:  עכשיו, יש מגמה יפה מ-174 חוקים ל-19 חוקים, וצריך למחוק את השיטה הזאת ולהפסיק להכריז מצבי חירום כל שנה

מיכאל ביטון:  עכשיו, השאלה שלי אליך, מדוע אנחנו לא יכולים, למשל, להגיד את הדבר הבא – 19 חוקים שתלויים במצב חירום ייכנסו לתוקף ל-5 שנים ועוד 5 שנים, אחרי זה לא יהיו בתוקף, בחוק שנביא, מיוחד לדבר הזה, ומאותו רגע לא מכריזים מצב חירום

מיכאל ביטון:  אז זה אחד

מיכאל ביטון:  גם מצב הביניים, עד שמשרדים יעשו את העבודה ויחוקקו את החוקים המתאימים שמחליפים כל חוק כזה, יש להם תוקף ואנחנו לא צריכים להכריז מצב חירום

מיכאל ביטון:  למה לא לעשות 5 ועוד 5, מותנה בוועדה הזאת שתאשר את ההתקדמות, יכול להיות גם 3 ועוד 3, שהוועדה תבדוק אחרי 3 שנים מה עשו המשרדים, ובעצם החוק הזה כבר לא נדרש

מיכאל ביטון:  מעין חוק זמני שחוסך לנו את ההכרזה השנתית

מיכאל ביטון:  כי אנחנו בסוף התהליך באמת

מיכאל ביטון:  מ-100 אחוז ירדו ל-10 אחוז חוקים

מיכאל ביטון:  זה המצב

מיכאל ביטון:       מה שנשאר פה בעייתי, זה חוקים שהם מצב חירום אמיתי, שדורשים הכרזת מצב חירום במשק

מיכאל ביטון:  פה צריך להציע חקיקה שמאפשרת הכרזת מצב חירום בתחום או בזמן או במציאות מסוימת, והיא תוגדר לזמן מסוים

מיכאל ביטון:  זאת אומרת, לא צריך עכשיו לטפל בקורונה, מצב חירום לכל המדינה

מיכאל ביטון:  יש סמכות לוועדה הזו, בהליך מהיר אפילו, כמו שעשינו בקורונה, שהשר מכריז שבועיים מצב חירום והוועדה צריכה לאשר לו בחוק שאכן יש מצב חירום, והוא יהיה לנושא ולזמן

מיכאל ביטון:  לחצי שנה, לשנה

מיכאל ביטון:  ונעריך ונחליט, אם יש מלחמה, יש דבר

מיכאל ביטון:  אבל לא שאנחנו צריכים להכריז מצב חירום כללי כדי שמישהו יוכל לפעול ביהודה ושומרון

מיכאל ביטון:  זה לא בסדר

מיכאל ביטון:  גם פעולות בט"ש לא צריכות מצב חירום

מיכאל ביטון:  אם יש פעולת חירום, מלחמה, מבצע, אירוע, קורונה, רעידת אדמה – יוסמך השר להכריז מצב חירום ותוסמך הוועדה לאשר או לא לאשר תוך 3 שבועות מיום שהכריז

מיכאל ביטון:  ואז אנחנו לא נכנסים לאילוץ הזה שבגלל כמה חוקי בטחון, עדיין צריכים את הכלי הזה

מיכאל ביטון:  אלא כלי ייעודי בביצוע

מיכאל ביטון:  אלה שתי ההצעות שלי

מיכאל ביטון:  האם חשבתם על רעיונות או טיפלתם בכיוונים כאלה?     

עידו בן יצחק: אז קודם כל, הצעת חוק די דומה למה שהצעת לגבי ניתוק הזיקה ויצירת הוראת שעה, חבר הכנסת גלעד קריב הגיש הצעת חוק כזאת בכנסת הקודמת - - -     

מיכאל ביטון: עזוב אותי מחבר כנסת

מיכאל ביטון:  אתם הריבון, אתם הכנסת וקואליציה וממשלה, ואתה רואה את הבעייתיות

מיכאל ביטון:  למה אין הצעת חוק ממשלתית, מה? צריך את גלעד קריב שיביא חוקים?     

עידו בן יצחק: אז אני, ההמשך של המשפט שלי היה שוועדת השרים לענייני חקיקה אמרה שבוא תמתין להצעת חוק ממשלתית בנושא

עידו בן יצחק:  הצעת חוק ממשלתית בנושא, לצערי לא הגיעה

מיכאל ביטון: אבל, היא אפשרית משפטית

עידו בן יצחק: בוודאי

מיכאל ביטון: שמחריגה את ה-19 האלה

יולי יואל אדלשטיין: אני אגלה לך סוד שזאת הייתה אחת ההצעות - - -     

מיכאל ביטון: אז תביא אתה יולי, אולי זה יתקדם

יולי יואל אדלשטיין: בדיון המקדים עם הצוות המשפטי זאת הייתה אחת ההצעות ללכת בכיוון הזה, ואנחנו תכף נבדוק ונשמע את המשרדים, נראה כמה זמן צריכים באופן אמיתי

יולי יואל אדלשטיין:  בבקשה, חבר הכנסת טור פז

מיכאל ביטון: רגע, לגבי הדבר השני

עידו בן יצחק: בעצם, החוק היום, בוא נגיד שאנחנו עכשיו נבטל את מצב החירום, החוק היום עדיין נותן את הסמכות להכריז, אם אכן יש צורך

יולי יואל אדלשטיין: נכון

עידו בן יצחק: אם באמת יש מצב חירום אמיתי, נותן את הכלים להכריז

עידו בן יצחק:  אני גם אעיר שיש עוד חוקים שמסדירים לא מצבי חירום כללים, אלא מצבים יותר נקודתיים

עידו בן יצחק:  יש, בוודאי מוכר לך הנושא של מצב מיוחד בעורף, ששר הבטחון יכול להכריז במקרה של התקפה רקטית

עידו בן יצחק:  יש סמכות לשר לביטחון לאומי להכריז על אירוע חירום אזרחי במקרה של אירוע, של אסון - - -     

יולי יואל אדלשטיין: אסון טבעי, אסון בריאותי

יולי יואל אדלשטיין:  כן

עידו בן יצחק: אסון טבע, וכמובן חוק - - -     

מיכאל ביטון: אבל השאלה, הייתה פה שאלה

מיכאל ביטון:  זה שאנחנו צריכים מצב חירום במשק לפעולות ביטחון שוטף בודדות שציינת אותן, האם אנחנו לא יכולים לבטל את התלות בהכרזה הזאת? זה לפי מה שהצעתי

עידו בן יצחק: אז אם לצורך העניין, ניקח את הדוגמא של תפיסת מקרקעין בשעת חירום, שזה כלי שמערכת הביטחון עושה בו שימוש, אז המטרה היא, אחד הדברים, המטרה היא שהחוק הזה לא יהיה תלוי במצב חירום, לתת את הכלים הדרושים למערכת הביטחון לדברים שהיא עושה בשוטף בחוק בפני עצמו

עידו בן יצחק:  עד אז באמת יהיה צריך לעשות את אותו הסדר שהצעת

מיכאל ביטון: תודה

יולי יואל אדלשטיין: בבקשה, חבר הכנסת, טור פז

משה טור פז: כן, בוקר טוב

משה טור פז:  אני, קודם כל רוצה להצטרף לקו שהציג כאן חבר הכנסת ביטון, שאנחנו צריכים לא להפטיר כאשתקד

משה טור פז:  כלומר, לא להכריז בצורה אוטומטית לעוד שנה ולומר "בואו נתמודד ונראה מה נעשה"

משה טור פז:  המצב הזה שתואר, ההתקדמות שתוארה החל מ-2009 כשהוועדה לקחה על עצמה להקטין מ-174 צווים וחוקים למצב הנוכחי של 19, מראה שכשמחליטים בנחישות, אפשר להגיע להישגים יפים

משה טור פז:  נזכיר מצד אחד ברמה, נקרא לזה, החיובית, את העובדה שבתקופת הקורונה הממשלה נעזרה ביכולת הזאת לחוקק או לקבוע תקנות חירום שנדרשו לזמן הזה, אבל נציין שגם השנה ראינו אתגר של מה קורה כשהשלטון מחליט כל מיני דברים, שנקרא להם, יותר שרירותיים

משה טור פז:  ולכן, המצב של מצב חירום, אנחנו לא בשנה רגילה, בוא נגיד את זה ככה, בלי עכשיו לנקוט עמדה ואפילו לא להשתמש בטרמינולוגיה

משה טור פז:  רק לומר שזו לא הייתה שנה רגילה לחקיקה של מדינת ישראל, ולכן אנחנו צריכים לשאוף, כפי שהציג חבר הכנסת ביטון, להיפטר מהדבר הזה של מצב חירום על ידי הורדת הגיבנת של אותם 5 חוקים ו-14 צווים שתלויים בו

משה טור פז:      אני הייתי מציע, קודם כל, לקצוב זמן, או לקצוב תהליך וגם זמן שמלווה אותו, לתהליך הזה, כדי שנייצר בעצם סוג של "פיידון" שגם קצת ילחיץ

משה טור פז:  ראיתי פה את התהליכים שעוברים פה משרדים - חלק אצים רצים וחלק בעצלתיים, אם הח"מ ייקרא כמו שכתוב *

משה טור פז:  וגם לומר שיש ערך לכך שבשנת ה-75 מדינת תראה את סופו של מצב החירום ולא תניח שהוא ימשיך לעד

משה טור פז:  תודה

קריאה: אתם מטפלים בחוקי החירום כאילו אין מצב חירום

יולי יואל אדלשטיין: תודה

יולי יואל אדלשטיין:  בואו נשמע נציגים ממשרדי הממשלה, ללא סדר

יולי יואל אדלשטיין:  אולי נתחיל בכל זאת ממשרד הביטחון, מי מייצג את משרד הביטחון? בבקשה

ישי יודקביץ': ישי יודקביץ', מהייעוץ המשפטי של משרד הביטחון

ישי יודקביץ':  אני לא יודע ממה להתחיל, זאת אומרת, אנחנו יחסית, מבחינה מספרית, קליינטים קטנים של האירוע הזה

ישי יודקביץ':  זאת אומרת, צומצמו החוקים, צומצמו וצומצמו החוקים, ונותרנו אנחנו כמשרד הביטחון עם שני חיקוקים

ישי יודקביץ':  אחד זה חוק להסדר תפיסת מקרקעין בשעת חירום, זאת אומרת, לחוק שיחליף אותו

ישי יודקביץ':  והשני זה הפיקוח לענף העיסוק בהצפנה

ישי יודקביץ':  ויש התקדמות, זאת אורמת, אנחנו, מבחינת העיסוק בהצפנה, אני קצת מרגיש לא נוח כי זה באמת עיסוק בזבוב לעומת הפיל

ישי יודקביץ':  הפיל הוא כל ההסדר כולו, כל הראייה הכללית של כל החוקים הללו - - -      

עידו בן יצחק: אבל יש לנו מלא דברים שאנחנו צריכים להרוג את כולם

קריאה: כן, בדיוק

ישי יודקביץ': האם אתם רוצים לרדת לרזולוציה של כל חוק וחוק מבין ה-19, זו השאלה שאני שואל את עצמי

יולי יואל אדלשטיין: אני לא חושב שאנחנו צריכים עכשיו ללמוד את תוכן כל החוקים תוך כמה דקות

יולי יואל אדלשטיין:  אבל, לפחות לשמוע את ההערכה שלך, איפה אתם עומדים וכמה זמן יידרש

יולי יואל אדלשטיין:  במידה והוועדה עכשיו אמרה שאנחנו מכריזים על מצב חירום לחודש או לשלושה חודשים או לחצי שנה, מתי אתם תהיו מוכנים עם התחליף?     

ישי יודקביץ': אז לגבי העיסוק בהצפנה, אנחנו מוכנים כבר לצאת לשלב הפומבי של הליך החקיקה

ישי יודקביץ':  זה מחייב אותנו, החלטת ההנחה אצלנו היא שאנחנו לא נפקח על הצופן מקצה לקצה אלא נפקח רק על ייצוא מוצרי הצפנה

ישי יודקביץ':  כמובן שמשרד הביטחון מפקח על ייצוא אמצעי הצפנה לשימושים צבאיים, וההסדר בחוק הפיקוח על ייצוא בטחוני הוא שמשרד הכלכלה מפקח על ייצוא לשימושים אזרחיים, כאשר אנחנו תמיד עובדים איתם במקביל כדי שלא ייוצרו פערים באסדרה

ישי יודקביץ':  אנחנו עשינו עבודת מטה עם משרד הכלכלה

ישי יודקביץ':  השלמנו את עבודת המטה ואנחנו מוכנים לצאת לשלב הפומבי, שזה אומר טיוטת צווים, ביטול הכרזת הפיקוח על הצופן לפי חוק הפיקוח על מצרכים ושירותים, ולהוריד לכם איזה חיקוק אחד מהרשימה, אני קורא לזה כך

ישי יודקביץ':  ולהגיע לוועדת חוץ וביטחון ולאשר את זה כצווי פיקוח על ייצוא בטחוני, את הנושא הזה של ייצוא מוצרי הצפנה לשימושים ביטחוניים

יולי יואל אדלשטיין: אוקיי

יולי יואל אדלשטיין:  תפיסת מקרקעין?     

ישי יודקביץ': אבל כרגע יש לנו בעיה, משרד הכלכלה הודיה שיש לו בעיה משאבית לפקח על ייצוא אמצעי הצפנה לשימושים אזרחיים

ישי יודקביץ':  ולמרות שהושלמה עבודת המטה, אנחנו כרגע בדילמה ויש עדיין שיח בין-משרדי על כיצד לנהוג לאור העובדה הזאת שלמשרד הכלכלה יש בעיה משאבית בהמשך ההליך

יולי יואל אדלשטיין: מה סדר הגודל של הבעיה המשאבית?     

ישי יודקביץ': אני לא איש הכלכלה

ישי יודקביץ': מי מייצג? בבקשה

אופיר סופר: כן

אופיר סופר:  אז אופיר גור, מנהל מינהל הפיקוח על יהלומים והייצוא הדו-שימושי במשרד הכלכלה

אופיר סופר:  אז אכן כמו שאנמר פה, נעשתה עבודה משותפת, וראינו שמבחינה מהותית יש מקום של העברה של התחום הזה אלינו

אופיר סופר:  רק לפני מספר חודשים קיבלנו את סדר הגודל של הפניות, של הרישיונות שמבוקשים, וראינו שזה ככל הנראה ישלש את כמות העבודה שהאגף שלנו, אגף הפיקוח על הייצוא הדו-שימושי, אחרי עליה

אופיר סופר:  ולצורך העניין, אנחנו זקוקים למשאבים, ברמת בעיקר כוח אדם

יולי יואל אדלשטיין: והערכה שלך, כמה זמן היערכות כזאת יכולה לקחת?     

אופיר סופר: ברגע שיאושרו לנו המשאבים אני מאמין שאפשר יהיה להמשיך ולהתקדם מהר

אופיר סופר:  אבל הסוגייה היא סוגייה עקרונית, האם המשאבים האלה יאשרו

עידו בן יצחק: מי אמור לאשר אותם?     

יולי יואל אדלשטיין: משרד האוצר, אני מניח

מיכאל ביטון: המשאבים למה?     

יולי יואל אדלשטיין: לכוח אדם נוסף באגף

אופיר סופר: נכון

יולי יואל אדלשטיין: אבל עוד פעם, אני שאלתי - - -     

מיכאל ביטון: מה? בשביל לעשות את החוק הזה?     

יולי יואל אדלשטיין: לא, לא, לא

יולי יואל אדלשטיין:  בשביל לפקח

יולי יואל אדלשטיין:  אם אין מצב חירום, יצטרכו - - -     

ישי יודקביץ': ההסדר החלופי שמצאנו זה פיקוח על ייצוא של מוצרי הצפנה לצרכים ביטחוניים לפי חוק הפיקוח על ייצוא בטחוני, שהוא לא תלוי בהכרזה על מצב חירום, ובמקביל, צו מקביל של משרד הכלכלה לפי פקודת הייבוא והייצור, לפיקוח על מוצרי הצפנה לשימושים אזרחיים

ישי יודקביץ':  זה ההסדר החלופי

יולי יואל אדלשטיין: ולמה לא עושים אותו?     

ישי יודקביץ': יש בעיות משאבים, כמו שהציג הממונה במשרד הכלכלה

יולי יואל אדלשטיין: אוקיי

יולי יואל אדלשטיין:  אז אני שואל עוד פעם אותה שאלה

יולי יואל אדלשטיין:  סליחה על האסוציאציות הלא יפות, אבל בסרט "אישה יפה" המוכר בחנות שואל "סליחה אדוני, עד כמה אתה הולך להשתגע", כן? אז אני שואל מה סדר הגודל של הבעיה

מיכאל ביטון: שם הוא משתגע מאוד

אופיר סופר: אז אני פחות אשתגע

אופיר סופר:  אנחנו ממש לא מדברים פה על עשרות עובדים, אנחנו מדברים על מספר חד-ספרתי של עובדים באגף

אופיר סופר:  בזה מדובר

מיכאל ביטון: אבל, משהו מוזר פה, הקשר הלוגי הזה

מיכאל ביטון:  סליחה, מדינת ישראל מתפקדת, יש לה עובדים והיא עושה פעולות

מיכאל ביטון:  בגלל הצמדה לחוק צריך עובדים או לא צריך עובדים? לא הבנתי את הלוגיקה

אופיר סופר: זה עניין של פיקוח

מיכאל ביטון: יש לי כאן כשל לוגי

אופיר סופר: זה מוסיף לנו פי 3 עבודה עם אותה כמות עובדים

מיכאל ביטון: וכשיש מצב חירום לא צריך פיקוח? החוק לבדו מפקח? לא הבנתי

מיכאל ביטון:  אני לא הבנתי, באמת, סליחה

עופר כסיף: אתה מדבר, אתה שואל, אני שואל כדי לשאול

מיכאל ביטון: איך נולדו לנו עכשיו תקנים לכוח אדם

יולי יואל אדלשטיין: רגע, רגע

יולי יואל אדלשטיין:  לא להיות ציניים

מיכאל ביטון: לא ציניים, שאלה אמיתית

עופר כסיף: אתה שואל ספציפית לחוק הזה או שאתה שואל ברמה העקרונית לגבי בכלל?     

מיכאל ביטון: אני שואל על מה שאמרתם פה

מיכאל ביטון:  איך בעיה של היצמדות לשער חירום ופרידה מהחוק הזה, יוצרת מחסור בכוח אדם? תסבירו לי את הלוגיקה

ישי יודקביץ': ההסדר הקיים היום על פיקוח על מוצרי הצפנה, על אמצעי הצפנה, הוא מכוח חוק הפיקוח על מצרכים ושירותים שתלוי בהכרזה על מצב חירום

ישי יודקביץ':  יש צו פיקוח על מצרכים ושירותים (עיסוק באמצעי הצפנה)

ישי יודקביץ':  בגלל שזה מכוח חוק פיקוח, אז הצו תלוי בהכרזה על מצב חירום

ישי יודקביץ':  מאחר והממשלה חושבת - - -     

מיכאל ביטון: רגע, עצור רגע, בשלבים

יולי יואל אדלשטיין: ולכן, לחבר הכנסת מיכאל ביטון, יש חברה שעוסקת בתחום והוא רוצה רישיון

יולי יואל אדלשטיין:  הוא פונה למשרד הביטחון או מה קורה עם זה? כרגע

ישי יודקביץ': כיום, למשרד הביטחון

יולי יואל אדלשטיין: ויש עובדים שמטפלים בבקשה שלו?     

ישי יודקביץ': אגף הפיקוח על ייצוא בטחוני לקח על עצמו לעסוק בנושא הזה

מיכאל ביטון: 70 שנה

מיכאל ביטון:  70 שנה הוא עושה את זה

יולי יואל אדלשטיין: זה בסדר

יולי יואל אדלשטיין:  אבל, זאת אומרת, יש היגיון בשאלה

יולי יואל אדלשטיין:  זאת אומרת, הורדת נטל במשרד מסוים והעברת הנטל למשרד אחר

יולי יואל אדלשטיין:  ככה אני מבין

ישי יודקביץ': לא העברת הנטל

ישי יודקביץ':  כרגע, גם היום, ההסדר הוא מאוד מאוד, מאז 1998, נעשתה רביזיה בהסדרה של הנושא הזה

ישי יודקביץ':  יש הקלה משמעותית מאז 1998

ישי יודקביץ':  הנושא עבר לאחריות משרד הביטחון, כשהיה בעבר בחיל הקשר ובצבא, אבל כמו שאתם יודעים הנושא של הצופן התפתח מאוד דרמטית

ישי יודקביץ':  ואנחנו מעצמה עולמית, כמובן, בנושא הזה

ישי יודקביץ':  יש הרבה מאוד אמצעי הצפנה שהם פטורים לחלוטין

ישי יודקביץ':  אני לא יכול להרחיב בפורום הזה את הרציונל למה אנחנו בכלל צריכים לפקח על הדברים

מיכאל ביטון: לא

מיכאל ביטון:  אתה לא צריך להרחיב

מיכאל ביטון:  הנושא מטופל ומפוקח, ויש מי שעושה את הפיקוח

ישי יודקביץ': אבל זה לא נכון, ההסדרה היא לא נכונה

מיכאל ביטון: מה נכון שיהיה?     

ישי יודקביץ': נכון שתהיה רק הסדרה על ייצוא אמצעי הצפנה

ישי יודקביץ':  זה נכון

מיכאל ביטון: אז מה זה קשור למצב חירום? מה זה קשור למצב חירום? תשנו את מה שנכון לעשות

מיכאל ביטון:  מה זה קשור למצב חירום? אתם מכניסים לנו עז ואז מוציאים לנו עז

מיכאל ביטון:  אנחנו לא קשורים לתפקוד ואיכות הפיקוח ועל מה מפקחים

מיכאל ביטון:  זה לא הדיון פה, הדיון הוא - - -     

ישי יודקביץ': אנחנו רוצים לבטל את ההכרזה הקיימת שתלויה במצב חירום

מיכאל ביטון: אז תבטלו

מיכאל ביטון:  תבטלו

ישי יודקביץ': ולהחליף, אותה באסדרה חלופית של פיקוח על ייצוא

ישי יודקביץ':  רק פיקוח על ייצוא

מיכאל ביטון: אז הקטנת עבודה

עופר כסיף: ומה זה דורש? כמה זמן זה דורש? מה זה דורש? למה אי אפשר לעשות את זה עכשיו?     

ישי יודקביץ': בגלל פערי משאבים שיש במשרד הכלכלה

עופר כסיף: אבל זה מה שאמרת קודם – משאבים

עופר כסיף:  וזה, אתה אומר שזה אמור לקחת, אפשר לפתור את זה בתוך זמן קצר, אתה אומר

אופיר סופר: ברגע שיהיה לנו המשאבים, ברגע שיאושרו לנו משאבים, אז אני מעריך שנוכל להיכנס להסדר הזה - - -     

מיכאל ביטון: יכול להיות שאני בעד מצב חירום כי אנחנו לא מגדילים הוצאות למדינה

יולי יואל אדלשטיין: מספר עובדי המדינה - - -     

מיכאל ביטון: יכול להיות שאנחנו משאירים את המצב - - -     

יולי יואל אדלשטיין: טוב

משה טור פז: הייתי מציע להעביר תקנים מהביטחון לכלכלה, אבל נראה לי עדיף - - -     

יולי יואל אדלשטיין: זה מה שרציתי לומר

יולי יואל אדלשטיין:  שבעולם אידאלי אז לוקחים שני עובדים מהאגף ומעבירים לאגף אחר

יולי יואל אדלשטיין:  אבל, זה בעולם שאנחנו לא חיים בו

יולי יואל אדלשטיין:  כן

יולי יואל אדלשטיין:  סליחה, חברים, יש עוד נושא של, כן

ישי יודקביץ': חוק נוסף שמעניין את משרד הביטחון, זאת אומרת מעניינים אותנו עוד כמה חוקים שהם בהובלת משרד המשפטים, אבל בעניין הזה – הסדר תפיסת מקרקעין בשעת חירום

ישי יודקביץ':  כאן אני חייב להגיד שכמעט 9 שנים מאז שהפצנו תזכיר חוק אנחנו נמצאים עדיין בדילמות, בדיאלוג מול משרד המשפטים

ישי יודקביץ':  כרגע יש לנו מספר שאלות שמחייבות הכרעה גם של משרד המשפטים בראייה כלל ממשלתית, לגבי הצרכנים, אני קורא לזה

ישי יודקביץ':  איזה משרדי ממשלה שיהיו צרכנים לגבי, בסמכויות התפיסה המיידית של מקרקעין

ישי יודקביץ':  בין אם זה משרד הפנים, אולי השירות, כמובן המשרד לביטחון לאומי, סוגיות של תפיסת דירות להבדיל מתפיסת מקרקעין

ישי יודקביץ':  יש סוגיות שנמצאות לפתחו של משרד המשפטים ואנחנו בדיאלוג איתם

יולי יואל אדלשטיין: 9 שנים זה דיאלוג מאוד מאוד ארוך

ישי יודקביץ': הממשלות מ-2019 לא באמת הועילו לאירוע הזה

ישי יודקביץ':  היו חילופי כוח אדם

ישי יודקביץ':  אני לא בא לתרץ

ישי יודקביץ':  אני מקווה שבשנה הקרובה תהיה פריצה, מה שנקרא, בנושא הזה

יולי יואל אדלשטיין: טוב

שרון ניר: יש לי שאלה – מי הרגולטור לנושא? מי הרגולטור למדינת ישראל בשעת חירום? מי אמור להיות רגע המפעיל, משרד הביטחון או המשרד לביטחון פנים?     

יולי יואל אדלשטיין: אין רגולטור, יש דברים ששייכים למשרדים שונים

יולי יואל אדלשטיין:  ולכן, יש רשימה מכובדת פה של משרד הבריאות, משרד הביטחון, משרד הגנת הסביבה, משרד העבודה, משרד הכלכלה והתעשייה, משרד התחבורה

יולי יואל אדלשטיין:  מי עוד יש לנו פה? משרד המשפטים בוודאי, המשרד לתשתיות לאומיות וכן הלאה

שרון ניר: משק לשעת חירום זה לא, משרד הביטחון

יולי יואל אדלשטיין: אני חושב שכעקרון, אם ננסה לחפש תשובה, אז כנראה שמשרד המשפטים הוא זה שרואה את התמונה הכוללת

יולי יואל אדלשטיין:  תכף אנחנו נשמע

יולי יואל אדלשטיין:  הבנו

יולי יואל אדלשטיין:  אז יש לנו עניין עם שני חוקים שאנחנו מדברים עליהם שהם של משרד הביטחון

יולי יואל אדלשטיין:  בואו נשמע את משרד הבריאות

יולי יואל אדלשטיין:  בבקשה

שגית אלעזר: היי, אני עורכת דין שגית אלעזר, מהלשכה המשפטית במשרד הבריאות

שגית אלעזר:  יש שני צווים שנוגעים למשרד הבריאות – אחד זה צו בעניין תכשירים להרחקת מזיקים מגוף האדם, והשני זה צו בנושא מכשירי קרינה לטיפול רפואי

שגית אלעזר:  לגבי הראשון, צו בעניין תכשירים להרחקת מזיקים מגוף האדם, אז יש כבר נוסח סגור של הצעת החוק

שגית אלעזר:  ניתן אישור נוסח ממשרד המשפטים

שגית אלעזר:  והתחלנו בתהליך לצורך העלאה לוועדת שרים לענייני חקיקה

שגית אלעזר:  וזה יהיה כנראה בשבועיים הקרובים

יולי יואל אדלשטיין: זאת אומרת, תזכיר החוק הופץ למשרדי ממשלה או לא?     

עופר כסיף: תזכיר החוק הופץ כבר לפני שנה

עופר כסיף:  כתוב שהופץ ביוני 2022

יולי יואל אדלשטיין: אוקיי

שגית אלעזר: לעניין הקרינה, אז בעקרון התחלנו בכתיבת הצעת החוק וההערכה היא שתוך חמישה חודשים נוכל לפרסם אותה

שגית אלעזר:  יש גורם מקצועי, אחת מגורמי המקצוע אמורה לבוא לפה ולהסביר אם יש שאלות מקצועיות בעניין, לעניין הצורך בתהליך

יולי יואל אדלשטיין: אבל למה חמישה חודשים? מה?     

שגית אלעזר: זו בדיוק, יש כאן כל מיני אספקטים מקצועיים שדורשים עוד ליבון

שגית אלעזר:  ושוב, מישהו מגורמי המקצוע אצלנו אמורה להגיע כדי להרחיב

יולי יואל אדלשטיין: טוב, אני נמתין לה

יולי יואל אדלשטיין:  רק חמישה חודשים זה קצת

יולי יואל אדלשטיין:  טוב

יולי יואל אדלשטיין:  בסדר גמור

יולי יואל אדלשטיין:  המשרד להגנת הסביבה

הדס פיקסלר: שלום

הדס פיקסלר:  עורכת דין הדס פיקסלר, מהמשרד להגנת הסביבה

הדס פיקסלר:  אז לנו יש חוק אחד בעצם שכבר עבר וועדת שרים לחקיקה והונח על שולחן הכנסת הקודמת זמן קצר מאוד לפני התפזרות הממשלה ולכן נעצר

הדס פיקסלר:  הצעת החוק הוצגה לשרה החדשה והיא מתכוונת להגיש אותה בהקדם שוב לוועדת השרים לחקיקה

יולי יואל אדלשטיין: אוקיי

יולי יואל אדלשטיין:  מה הצעת החוק אצלכם?     

הדס פיקסלר: זה נקרא חוק הסדרת העיסוק בקרינה מייננת

יולי יואל אדלשטיין: אוקיי

יולי יואל אדלשטיין:  משרד העבודה

יובל גל אביעד: עורך דין יובל אביעד, ממונה תחום בכיר בלשכה המשפטית במשרד העבודה

יובל גל אביעד:  אנחנו נשארנו עם חוק אחד, שזה חוק המעליות

יובל גל אביעד:  חוק שלא אמור להיות בחקיקת חירום

יולי יואל אדלשטיין: כלשון המעטה

יובל גל אביעד: הצעת החוק מנוסחת, היא נמצאת כרגע בייעוץ וחקיקה

יובל גל אביעד:  הוקצה רפרנט ייעודי בייעוץ וחקיקה ורפרנט ייעודי אצלנו כדי להביא את זה לסיום

יובל גל אביעד:  אנחנו ניצלנו, בין הכנסות, עדכנו קצת את הנוסח שוב פעם

יובל גל אביעד:  כלומר, הכנסנו דברים נוספים

יובל גל אביעד:  ובעקבות זה גם עלו שאלות של הסדרת עיסוקים, אז אנחנו נמצאים כרגע בעניין של הסדרת עיסוקים

יובל גל אביעד:  אז כרגע זה נמצא, גם עבודה של משרד המשפטים, וברגע שנסיים את שלב הניסוח נוכל להביא את זה לוועדת שרים

יובל גל אביעד:  זה נמצא בתוכנית העבודה של המשרד, כלומר זה בסדר עדיפות גבוה אז ככה שזה משהו שצריך לעשות אותו

יובל גל אביעד:  וזהו, אנחנו במעקב מאוד ספציפי על זה

יובל גל אביעד:  אנחנו לא מזניחים את זה

יובל גל אביעד:  התיקונים שנעשו הם היו צורך שעה

יובל גל אביעד:  כלומר, לא היה טעם להעביר הצעת חוק כשהטכנולוגיה משתנה, יש דברים שמשתנים, ואם כבר היה פתוח ולא הייתה כנסת אז היה צריך לעשות

יולי יואל אדלשטיין: לא, זה דווקא, למה להביא חצי עבודה כשאפשר להשלים אותה

יולי יואל אדלשטיין:  זה נכון

יובל גל אביעד: כי חשבנו, הייתה באמת מחשבה אם באמת אנחנו נתקן או שנביא את הנוסח ואחר כך נתקן

יובל גל אביעד:  החלטנו ללכת בדרך הזאת

יובל גל אביעד:  אבל התיקונים גם יצרו שאלות של הסדרת עיסוקים פה ושם, ולכן אנחנו נמצאים בייעוץ וחקיקה בלב העניינים שקשורים להסדרת עיסוקים

יולי יואל אדלשטיין: יש לך הערכה? שני הרפרנטים הנכבדים, תוך כמה זמן יוכלו לסיים עם זה?     

יובל גל אביעד: לגבי הערכה, אין לי

יובל גל אביעד:  הישיבות נקבעו

יובל גל אביעד:  כלומר, יש ישיבות רצופות, זאת אומרת שזה לא משהו שאנחנו קובעים, יש לנו ישיבות שקבועות כבר

יובל גל אביעד:  אני מקווה שזה יסתיים, אני שואה שזה יסתיים, אני עובד על זה שזה יסתיים, אבל זו הדינמיקה מול משרד המשפטים

יובל גל אביעד:  ואני מקווה שזה יסתיים כי יש חשיבות בחוק הזה

יובל גל אביעד:  כלומר, גם המנכ"ל החדש מודע, אנחנו, בתוכנית עבודה זה קבוע, זה משהו שצריך לעשות אותו

יולי יואל אדלשטיין: טוב, בסדר

יולי יואל אדלשטיין:  תודה רבה

יובל גל אביעד: בבקשה

יולי יואל אדלשטיין: בבקשה, משרד הכלכלה

יולי יואל אדלשטיין:  התחלת כבר להגיב, בואו נשמע אתכם

אופיר סופר: כן, אז כבר הצגתי את עצמי קודם

אופיר סופר:  עכשיו, לגבי יהלומים – גיבשנו תזכיר חוק והוא הוצג לאישור ההנהלה החדשה של המשרד

אופיר סופר:  לאור המדיניות של השר הנוכחי להפחית את הרגולציה ולרדד את ההסדרה, התבקשנו לצאת להתייעצות חוזרת עם הציבור ועם העוסקים בתחום

אופיר סופר:  תזכיר החוק עלה לאתר התזכירים להערות הציבור ביום ה-16 במרץ השנה, ההערות הגיעו עד לתאריך ה-20 באפריל

אופיר סופר:  הבורסה ליהלומים וחברת "לוסיקס", שמגדלת יהלומי מעבדה, ביקשו לקיים גם פגישות פרונטליות ולהציג בהרחבה את הערותיהן

אופיר סופר:  נפגשנו עם שתיהן

אופיר סופר:  הפגישה האחרונה עם הבורסה הייתה ב-28 במאי, לפני כשבועיים

אופיר סופר:  אנחנו כרגע בשלב של פנייה לגורמים הרלוונטיים, כדי לברר חלק מהטענות שהועלו במסגרת ההתייעצות

אופיר סופר:  אנחנו מקווים לסיים את הליך ההיוועצות וקבלת ההחלטות בדבר אופן קידום החקיקה, עד סוף חודש יולי

יולי יואל אדלשטיין: סוף חודש יולי

יולי יואל אדלשטיין:  בסדר גמור

יולי יואל אדלשטיין:  ואז הכנסת יוצאת לפגרה, ואז אנחנו באוקטובר

יולי יואל אדלשטיין:  כן, בבקשה

נאוה זקן: כן

נאוה זקן:  נאוה זקן, אני סמנכ"לית אכיפה במשרד הכלכלה

נאוה זקן:  אנחנו מדברים על חוק צעצועים מסוכנים

נאוה זקן:  חוק שנדון בהרבה מאוד וועדות, גם אצל כבוד חבר הכנסת מיכאל ביטון שבאמת עזר לנו לקדם הרבה מאוד דברים בנושא ה"איירסופט"

נאוה זקן:  אנחנו בעצם עשינו הרבה מאוד פעולות בעקבות, גם האכיפה של הוועדה זו, אבל גם פעולות שאנחנו חושבים שזה בכלל לא צריך להיות פה במקום הזה

נאוה זקן:  כבר לפני יותר מ-4 שנים החוק היה מוכן, העלנו אותו לקריאה ראשונה

נאוה זקן:  הכנסת נפלה, לצערי, ואז קריאה שנייה ושלישית, לא הגענו אליהן

נאוה זקן:  ואחרי, עוד פעם, היו עוד פעם בחירות ועלינו וירדנו, ולא אישרו לנו רציפות

נאוה זקן:  ויצאנו - - -     

יולי יואל אדלשטיין: מי לא אישר רציפות?     

נאוה זקן: לא אישרו רציפות במשרד המשפטים

עידו בן יצחק: כי החוק עבר יותר מכנסת אחת

קריאה: כי החוק לא היה רלוונטי כבר

עידו בן יצחק: החוק לא מאפשר

נאוה זקן: כן, כן

נאוה זקן:  אני אומרת שזה תהליך של ארבע שנים

יולי יואל אדלשטיין: רגע, רגע, רגע

יולי יואל אדלשטיין:  הכנסת ההיא, שלא בעצם, שלא התחילה לתפקד, הייתה החלטה מיוחדת לגבי כן העברת דין רצינות בכנסת הבאה

יולי יואל אדלשטיין:  או שזכרוני מטעה אותי?     

נאוה זקן: לא, לא

נאוה זקן:  זה כבר, עבר יותר מידי זמן

יולי יואל אדלשטיין: טוב, יהודה, תבדוק אותי

יולי יואל אדלשטיין:  הייתה סוגייה אחת, שאני חושב שהיא הייתה חוות דעת לגבי מתן רציפות בכנסת שבעצם לא הקימה מעצמה קואליציה, אופוזיציה, ממשלה

יולי יואל אדלשטיין:  אבל טוב, בסדר

עידו בן יצחק: אבל גם הכנסת שאחריה, לא הייתה - - -     

יולי יואל אדלשטיין: אה, יכול להיות שגם הכנסת שאחריה

נאוה זקן: כן, כן

נאוה זקן:  ואחריה, היו שלוש כנסות, לדעתי, כבודו

נאוה זקן:  ולכן יצאנו ל-RIA חדשה ואז בעצם הנושא של צעצועים מסוכנים, כל הפשיעה שהתחילה להתגבר וגם בנושא של החברה ערבית, הייתה החלטה למגר את כל הנושא הזה של הצעצועים המסוכנים – זיקוקים, כוורות, הרמדאנים למיניהם

נאוה זקן:  כל נושא ה"איירסופט" שעושים להם שימוש ומשמישים אותם לנשקים ונשק חי

נאוה זקן:  ואז עצרנו את היבוא של "איירסופט" לכל סוגיו

נאוה זקן:  רק את הגדולים, את רובי הסער

נאוה זקן:  והנושא הזה עובר למשרד לביטחון לאומי

נאוה זקן:  והם בעצם צריכים לחוקק את החוק שלהם, להעביר את הצעצועים המסוכנים לאחריותם, לחוק כלי ירייה

נאוה זקן:  וזה עומד להתבצע, יש להם דד-ליין עד דצמבר 2023

נאוה זקן:  את הזיקוקים, שיש להם ארבע קטגוריות, מ-1 עד 4

נאוה זקן:  3 ו-4 מטפלים חברינו ממשרד העבודה

נאוה זקן:  אנחנו ביקשנו לצרף את קטגוריה 2 בזיקוקים, אין טעם שמרד הכלכלה יעשה פיקוח על חומרי נפץ תחת חוק הפיקוח על מצרכים ושירותים

נאוה זקן:  זה לא, זה ממש לא צעצוע מסוכן

נאוה זקן:  אגב, צעצוע מסוכן זו המצאה ישראל

נאוה זקן:  יש "toy safety", זה צעצוע בטוח

נאוה זקן:  זה המגלשות, זה הנדנדות, אבל לא חומר נפץ

נאוה זקן:       ולכן, אנחנו ביקשנו להעביר את זה למשרד העבודה

נאוה זקן:  משרד העבודה כבר התחיל בתהליך ואני מניחה שעד דצמבר, יגיד פה חברי, עד דצמבר 2023 הם יסיימו את העבודה אצלם

נאוה זקן:  ברגע שתסתיים העבודה בשני המשרדים, כן? יישאר חוק צעצועים מסוכנים רק על הדברים שם פלסטיקה ולייזרים, ובאמת צעצועים ולא משהו שהוא הורג

נאוה זקן:  ולכן, אנחנו מחכים לשני המשרדים, גם למשרד לביטחון לאומי וגם למשרד העבודה, שהם יסיימו, ואז החוק שלנו יצומצם והוא יצא מפה לדרך חדשה

נאוה זקן:  אנחנו כבר בינתיים עשינו את ה-RIA, אנחנו בעצם כבר על המסלול

נאוה זקן:  אנחנו יותר מחכים לשני המשרדים האחרים

נאוה זקן:  זה בעצם הדיווח

יולי יואל אדלשטיין: טוב, תודה

עידו בן יצחק: אני רק יכול להגיד לגבי ה"איירסופט" שבעצם החוק כבר אושר בכנסת הקודמת בוועדה לביטחון פנים אז, ולא עלה לקריאה שנייה ושלישית עקב התפזרות הכנסת

עידו בן יצחק:  ולאחרונה החילו עליו רציפות ואני מקווה שנוכל לסיים אותו עד סוף כנס הקיץ

יולי יואל אדלשטיין: טוב

נאוה זקן: תודה

יולי יואל אדלשטיין: תודה לך

יולי יואל אדלשטיין:  משרד התחבורה

דוד מור: כן

דוד מור:  דוד טמיר, סגן בכיר ליועצת המשפטית

דוד מור:  צהרים טובים

דוד מור:  למשרד התחבורה יש שלושה צווי פיקוח שעדיין, מכוח חוק הפיקוח על מצרכים ושירותים שעדיין בתוקף

דוד מור:  הראשון שאני אתייחס אליו בעצם, זה צו הפיקוח על מצרכים ושירותים – רכישת מונים למוניות, התקנת ושירותי החזקתם

דוד מור:  זה צו משנת 1984

דוד מור:  כאשר אנחנו בעצם ביוני 2022 פרסמנו תזכיר חוק שאמור בעצם להחליף את צו הפיקוח

דוד מור:  תזכיר לתיקון פקודת התעבורה

דוד מור:  לקח לנו חודשים ארוכים עד שקיבלנו את הערות משרד המשפטים, אבל אנחנו נמצאים כרגע בשיח עם משרד המשפטים ואנחנו מאוד מקווים שעד כנס החורף אנחנו כבר נהיה אחרי סיכום נוסח החוק ונוכל בעצם להביא את זה לוועדת שרים לחקיקה

דוד מור:  זה ייתן מענה גם לנושא של המונים וגם לנושא של השכרת רכב, שזה צו הפיקוח הנוסף שאנחנו צריכים לבטל

דוד מור:       הצו הנוסף זה צו הפיקוח על מצרכים ושירותים – הסעת סיור, הסעה מיוחדת והשכרת רכב

דוד מור:  אז את הצו הזה בעצם, השכרת הרכב מטופלת במסגרת תזכיר החוק שציינתי עכשיו

דוד מור:  והנושא של הסעות הסיור אמורות להיות מטופלות במסגרת תיקון לתקנות התעבורה שאנחנו בעצם גיבשנו את הנוסח, יצאנו להיוועצות ממשלתית, והייתה התנגדות של רשות המיסים לנוסח שגיבשנו

דוד מור:  לאחרונה זה עלה לדיון אצל המנכ"ל בפועל של המשרד, שנתן לנו אור ירוק בעצם להמשיך בהליך קידום התקנות

דוד מור:  ובזה אנחנו נקווה שנצליח גם לבטל את צו הפיקוח של הסעות מיוחדות

דוד מור:  צו הפיקוח של הפעלת רכבל, בעצם זה מבחינתנו במצב הכי קשה

דוד מור:  אנחנו בעצם הודענו לוועדה בקדנציה הקודמת שאנחנו מתעדים לקבל את אישור הוועדה במשרד המשפטים לצאת לייעוץ משפטי חיצוני לצורך הכנת טיוטת חוק בנושא

דוד מור:  אנחנו נמצאים כרגע לקראת פרסום המכרז לקבלת ייעוץ משפטי חיצוני

יולי יואל אדלשטיין: למה? זה מחסור בכוח אדם בלשכה המשפטית?     

דוד מור: נכון

דוד מור:  יש לנו עורכת דין אחת שעוסקת בתחום הזה והיא צריכה להתעסק ברכבות קלות וכבדות

דוד מור:  ואנחנו בעצם צריכים את הסיוע הזה

דוד מור:  אז אני אומר שאנחנו לפני הגעה לוועדת המכרזים עם המכרז

דוד מור:  והנושא האחרון בעצם, הוא חוק הספנות, ביטחון וחירום

דוד מור:  שזה תזכיר חוק שפורסם במקור ב-2017, אבל מאז בעצם אנחנו לא מצליחים להסכמות עם משרד המשפטים ומשרד הביטחון לעניין הסמכויות, חלוקת הסמכויות למעשה, בין משרדי הביטחון לבין מנהלי הנמלים

דוד מור:  אנחנו עדיין באותו שיח מול משרד המשפטים ומשרד הביטחון

דוד מור:  לאחרונה משרד הביטחון וצה"ל, למעשה, הביעו התנגדויות מהותיות, והשיח מתקדם

ישי יודקביץ': יש דיאלוג שאמור להיות גם החודש הזה בנושא הזה, דיאלוג מתמשך

ישי יודקביץ':  רשות הספנות, חיל הים ורח"ל (רשות חירום לאומית)

ישי יודקביץ':  יש מספר גופים שעוסקים אצלנו בנושא

יולי יואל אדלשטיין: בסדר גמור

עידו בן יצחק: אני רק רוצה לשאול

יולי יואל אדלשטיין: בבקשה

עידו בן יצחק: לגבי הסעת סיור, אתם בעצם תתקדמו עם התקנות למרות התנגדות רשות המיסים?     

דוד מור: למעשה, בדיונים שקיימנו מול רשות המיסים ומשרד התיירות, ששניהם נוגעים לעניין, אז משרד התיירות לא הביעה התנגדות נחרצת, ורשות המיסים למעשה ציינה שהם יצטרכו לעשות תיקוני חקיקה מקבילים אל מול נוסח התקנות כי למעשה אנחנו החלטנו שאנחנו מרדדים את הנטל הרגולטורי ביחס להסעות הסיור

דוד מור:  יש שם נושאים שבראייה שלנו בעצם הם לא מחייבים הסדרה תחבורתית, שהם יותר קשורים למעשה להטבות המס שניתנות לבעלי רכבי אשכול

דוד מור:  ולכן, בעצם ההנחיה כרגע אצלנו היא להתקדם הם תיקון התקנות, כשבמקביל רשות המיסים תפעל לתיקוני החקיקה שהם נדרשים להם

עידו בן יצחק: ומתי אתם מעריכים שזה יתפרסם?     

דוד מור: תיקוני התקנות, לדעתי זה כבר לא יהיה במושב הקרוב

דוד מור:  אבל, אני מקווה שבמושב הבא אנחנו כבר נהיה עם אישור נוסח

יולי יואל אדלשטיין: טוב

יולי יואל אדלשטיין:  משרד התשתיות הלאומיות והאנרגיה

אילן בכר:  שלום, אילן בכר, סגן מנהל מינהל הדלק

אילן בכר:  לנו יש בסך הכל צו אחד קטן שאנחנו מתכוונים לבטל אותו, להחליף אותו בחוק שאנחנו עכשיו מקדמים – חוק שמקיף נושאים שונים, בין היתר את הצו הזה

אילן בכר:  עשינו RIA, פרסמנו RIA, פרסמנו תזכיר חוק

אילן בכר:  ביצענו שימועים לחברות הדלק, חברות שיווק דלק שזה רלוונטי לגביהן, בתי זיקוק, כל מיני בעלי עניין בנושא הזה

אילן בכר:  יש לנו פרק אחד אחרון שממש לפני בקשה לפרסם את החוק הזה, זה כניסה למקרקעין לצורך טיפול בצינורות דלק

אילן בכר:  יש צינורות דלק שהוקמו פה בימי המנדט הבריטי ועדיין הסטטוטוריקה שלהם לא הושלמה

אילן בכר:  אנחנו צריכים, באמצעות החוק החדש הזה, להיות מסוגלים להיכנס ולטפל, בסך הכל לטיפול בצינורות במידה וצריך

אילן בכר:  אנחנו גם עושים עבודה על זה ואנחנו מקווים מאוד מאוד להתקדם עם זה

אילן בכר:  ואנחנו, אני מקווה שבחצי השנה הקרובה אנחנו נהיה מסוגלים לצאת עם החוק

יולי יואל אדלשטיין: טוב

יולי יואל אדלשטיין:  משרד ראש הממשלה גם נמצאים?     

מיכל: שלום, שמי מיכל, אני יועצת משפטית בשירות הביטחון הכללי

מיכל:  אני אגיד שנכון להיום, שני דברי חקיקה שחיוניים לפעילות השירות תלויים בהמשך תוקפה של ההכרזה על מצב חירום

מיכל:  הראשון זה חוק סמכויות שעת חירום מעצרים שמקנה את הסמכות לעצור במעצר מנהלי את אזרחי המדינה ותושביה

מיכל:  והשני זה תקנות שעת חירום יציאה לחוץ לארץ, התש"ח-1948, שמקנה את הסמכות למנוע יציאה לחו"ל של אזרחים ותושבים ישראלים

מיכל:  מדובר בכלי סיכול חיוניים לפעילות השירות

מיכל:  אני אבוא ואני אגיד שנכון להיום מבוצעת עבודה לתיקון חוק סמכויות שעת חירום, שתכלול גם את נושא המעצרים, זה סמכות למעצר מנהלי וגם הגבלות מנהליות זו חקיקה מורכבת

מיכל:  היא כוללת מספר משרדי ממשלה והיא בהובלת המחלקה הפלילית בייעוץ וחקיקה

מיכל:  נשאל קודם נושא הזמן לגיבוש החקיקה

מיכל:  קשה לי לקצוב זמן, אני רק יכולה להגיד, אמרתי את זה מקודם, שזה כלי חיוניים לפעילות השירות

מיכל:  ולכן, אנחנו לא נוכל להיות במצב שאין לנו את הכלים האלה, ואנחנו מקווים להשלים את החקיקה בהקדם

מיכל:  זהו, עד כאן

יולי יואל אדלשטיין: תודה

יולי יואל אדלשטיין:  משרד המשפטים, בבקשה

גאל אזריאל: שלום, גאל אזריאל, משרד המשפטים

גאל אזריאל:  אז קודם כל, לפני שנגיע לחקיקה, לפי הסדר של הדברים, שלחתי אתמול מכתב, כרגיל, לוועדה

גאל אזריאל:  הדיון התכנס לבקשת הממשלה, אני מבקשת מהכנסת להכריז שוב על מצב חירום לתקופה של שנה

גאל אזריאל:  זאת הבקשה של הממשלה וחשוב להציג אותה

גאל אזריאל:  גם לפי התקנון של הכנסת אני מחויבת להציג בפני הוועדה שהשנה לא הותקנו תקנות שעת חירום לפי חוק יסוד הממשלה, ולכן העבודה הממשלתית מתקדמת אבל היא בתהליך של התנעה מחדש

גאל אזריאל:  לצערנו, העיכובים הרבים שנוצרו הם עקב מערכות הבחירות הרבות

גאל אזריאל:  וכרגע, כמו ששמעתם מהמשרדים השונים, באמת יש מדיניות חדשה, שרים חדשים, וצריך לראות איך מסדירים מחדש תחומי משק גדולים ומסובכים, ולכן הדברים אכן לוקחים זמן

גאל אזריאל:  הם בתהליך כולם, ואני באמת מקווה שבשנה הקרובה הדברים יתקדמו בקצב יותר מהיר

גאל אזריאל:  גם כחלק מהחלטת הממשלה, אני לא יודעת אם היא בפניכם, הממשלה גם החליטה לבקש מהמשרדים השונים הרלוונטיים גם להאיץ את העבודה ולשים אותה בסדר עדיפות וגבוה, וגם לעדכן את הממשלה פעמיים בחצי השנה הקרובה, גם בחודש יולי וגם בחודש נובמבר, על ההתקדמות בעבודתם לניתוק הזיקה של מצב החירום

גאל אזריאל:  מבחינת החקיקה של - - -     

מיכאל ביטון: שאלת ביניים

גאל אזריאל: כן

מיכאל ביטון: בזמן שאנשם דיברו, גם ראיתי את הבעות הפנים שלך, פחות חייכת כי הרבה אמרו "פנינו למשרד המשפטים ואין הערות, אין תגובה, לוקח חודשים"

מיכאל ביטון:  האם אתם, האם זה בעדיפות?     

גאל אזריאל: לא חייכתי כי הדברים לא תמיד מדויקים

מיכאל ביטון: האם הדבר הזה הוא בעדיפות? האם יש לכם פרויקטור? האם אתם מרגישים אחריות כוללנית לפתור את הבעיות האלה?     

גאל אזריאל: מי שמשתתף בדיונים של הוועדה המשותפת ב-15 השנים האחרונות יודע, נראה לי, כמה הנושא הוא חשוב למשרד המשפטים

גאל אזריאל:  אני מרכזת את הנושא בתוך מחלקת ייעוץ וחקיקה

גאל אזריאל:  נראה לי שכל מי שנמצא פה ממשרדי הממשלה רגיל לקבל מיילים ממני כדי לנסות לזרז את הדברים, לנסות למצוא פתרונות

גאל אזריאל:  גם בעיות משפטיות וגם בעיות של באמת קושי בין המשרדים

גאל אזריאל:  כמו שאמרתי, בשנים האחרונות באמת בין מערכות הבחירות השונות לבין משבר הקורונה שדרש את ההקצאות של כל המשאבים שהיו לנו, לא יכולנו לתת את תשומת הלב הנדרשת והמחויבת לנושא הזה

גאל אזריאל:  גם לנו במשרד המשפטים, עצם העובדה שאנחנו עדיין במצב חירום היא עובדה בעייתית ואנחנו מתייחסים לזה בכובד ראש

גאל אזריאל:  מבחינה משטרית אכן זה קושי של ממש

מיכאל ביטון: וייזום חקיקה ממשלתית זמנית תיתן תוקף ל-19 החוקים האלה עד שיסתיים התהליך? ביוזמת הממשלה

גאל אזריאל: זו יוזמה שנבחנה כבר בכמה הזדמנויות לאורך השנים האחרונות, ובאמת לפני שנה או שנתיים, כשהגענו למסקנה שבאמת אנחנו לקראת סוף התהליך ומספר החיקוקים הרלוונטיים מאוד הצטמצם, ואנחנו באמת רוצים להשלים את התהליך הזה ולהגיע למצב שאנחנו נהיה במצב חירום רק כשיש צורך באמת להכריז באמת על מצב חירום

גאל אזריאל:  אז הנושא נבחן והיה שיח עם משרדי הממשלה הרלוונטיים כדי להתקדם להצעת חוק ממשלתית

גאל אזריאל:  לא סתם אמרנו שחבר הכנסת גלעד קריב הגיש הצעת חוק פרטית, שאנחנו חושבים שלא מתאים להצעת חוק פרטית והממשלה תגיש את זה כמו שצריך, כי צריך לבחון איזה זמן מתאים לאיזו חוק

גאל אזריאל:  הצעת 10 שנים, לדעתנו זה הרבה זמן 10 שנים, כשבעצם אותם חוקים קיימים היום, הם חוקים שבגלל שהם תלויים במצב חירום והם נחקקו מזמן, מדובר בחקיקה מאוד פוגענית לגבי חלק מהדברים

גאל אזריאל:  דברים שאנחנו רוצים שכמה שיותר מהר יוחלפו - - -     

מיכאל ביטון: תראי, אני למוד היסטוריה כשאומר לי משרד ממשלתי שהוא יקים קרן מודרי אשראי, לוקח שש שנים, אז אמרתי 3 ועוד 3, 5 ועוד 5, כדי שלא תהיה בעיה לשב"כ

מיכאל ביטון:  כי בסוף, יש חוקים שלא נוכל לחיות בלעדיהם

מיכאל ביטון:  אבל האם אתם מכינים חוק כזה?     

גאל אזריאל: כן, אבל באמת המטרה שלנו כרגע, למשל מיכל הציגה את הנושא של מעצרים מנהליים, נראה לי שמרבית האנשים, נגיד ככה, לא היו רוצים שהסמכות של מעצרים מנהליים תישאר לעוד שנים רבות כפי שהיא קיימת היום בהסדר - - -     

קריאה: זה בלשון המעטה

גאל אזריאל: נכון, בצורה עדינה

מיכאל ביטון: כשאמרת "מרבית"?     

גאל אזריאל: אני לא רוצה להגיד שכולם חושבים ככה כי תמיד יש דעות שונות, כמובן

גאל אזריאל:  ולכן המטרה היא להגיע למצב שאם צריך סמכויות, עדיין סמכויות שלא יהיו תלויות במצב חירום גם כדי להתמודד עם איומי הטרור, אנחנו רוצים לבחון את הדברים - - -     

מיכאל ביטון: אז ירדתם מחוק כזה? מחוק שפוטר את הבעיה באופן כללי

מיכאל ביטון:  חוק שיש לו תוקף זמני

גאל אזריאל: אז בממשלה הקודמת עבדנו על זה, כרגע בממשלה הנוכחית הנושא לא הובא בפני שר המשפטים המכהן החדש

גאל אזריאל:  אנחנו יכולים להביא את זה

גאל אזריאל:  נבחן את הבאת הנושא שוב בפני השר הנוכחי, כמובן

מיכאל ביטון: תודה

עידו בן יצחק: אני רק רוצה להגיד שני דברים בהיבט הזה

עידו בן יצחק:  קודם כל, אין כזה דבר נושא שהוא לא מתאים להצעת חוק פרטית

עידו בן יצחק:  כל חברי הכנסת יכולים להגיש הצעות חוק על כל נושא שהוא, וכל הנושאים - - -     

גאל אזריאל: מבחינה פורמלית אין הגבלה בדין

עידו בן יצחק: גם מבחינה מהותית

גאל אזריאל: ועדיין לממשלה יש עמדה שיש נושאים שיותר מתאימים לחקיקה ממשלתית, למשל - - -     

עידו בן יצחק: אבל, אם היינו מקדמים את הצעת החוק של חבר הכנסת קריב בכנסת הקודמת אולי לא היינו פה עכשיו

מיכאל ביטון: הרבה חוקים פרטיים גורמים לממשלה לחוקק חוק ממשלתי

מיכאל ביטון:  עשינו את זה אתמול

מיכאל ביטון:  הרבה פעמים אנחנו מעודדים את הממשלה לעשות את החוק הנכון

יולי יואל אדלשטיין: בבקשה

גאל אזריאל: ולגבי, בכל זאת, הנושא של המעצרים המנהליים והיציאה לחוץ לארץ הוצג כבר

גאל אזריאל:  אכן זה נושא שמשרד המשפטים מוביל אותו, ובממשלה הנוכחית הוצגו בקשות נוספות חדשות, ולכן עדיין יש צורך בהכללות אחרונות בעניינים באמת מאוד רגישים ומורכבים אלה מבחינה חוקתית

גאל אזריאל:  והחוק האחרון שנשאר הוא חוק הסדרי משפט ומנהל, שהוא חוק שנחקק אחרי מלחמת ששת הימים, כדי להסדיר נושאים אחרונים של הכלת המשפט והמנהל על מזרח ירושלים, והם תלויים במצב חירום רק מבחינה היסטורית, כי כדי להסדיר עוד קצת דברים ולעשות את זה מהר, עשו את זה בדרך של תקנות שעת חירום

גאל אזריאל:  ולכן, הצעתנו היא פשוט לבטל את הזיקה למצב חירום כי פשוט אין שום קשר למצב החירום

גאל אזריאל:  הצעת החוק נמצאת כבר בפעם השלישית בקידום הליך החקיקה

גאל אזריאל:  כרגע נמצאת על שולחן שר המשפטים כדי להביא את טיוטת החוק לאישור וועדת השרים לענייני חקיקה

יולי יואל אדלשטיין: תודה

יולי יואל אדלשטיין:  בבקשה, חבר הכנסת כסיף

עופר כסיף: תודה רבה

עופר כסיף:  קודם כל, אני רוצה להתחיל מנקודה שאני חושב ומקווה שאין עלי המחלוקת

עופר כסיף:  וגם גאל אמרה את זה

עופר כסיף:  שהכרזה על מצב חירום, עוד לפני שמדובר אם כן מפעילים או לא מפעילים תקנות, מוציאים צווים וכן הלאה, היא דבר פסול

עופר כסיף:  היא דבר מנוגד למהות הדמוקרטיה

עופר כסיף:  יש על זה הסכמה מבגין שדיבר על זה, בשנות ה-50 כבר בגין דיבר על הסכנה שיש בזזה, ואני לא אשתמש במילים המאוד חריפות שלו על התקנות לשעת חירום, בין אם המנדטוריות שאנחנו לא עוסקים בהן או אלה שאנחנו כן עוסקים בהן

עופר כסיף:  וכבר ב-2021 גם המכון הישראלי לדמוקרטיה דיבר על כך שמצב החירום הוא אחד מהא-נומליות הגדולות של המשפט החוקתי, בעיקר שמדובר על מצב חירום מתמיד, משום שגם זה נותן את הסמכות לממשלה להתקין תקנות שגוברות על חקיקה ראשית

עופר כסיף:  הבעיה היא, כפי שנאמר באותו מסמך של המכון הישראלי לדמוקרטיה, זה הצ'ק הפתוח שיש לממשלה, גם אם היא לא משתמשת בו

עופר כסיף:  זאת הבעיה

עופר כסיף:       כלומר, לבוא ולהגיד שהממשלה לא השתמשה, וזה באמת נכון, עד הקורונה השימוש היה מינורי בשנים האחרונות, אבל זה לא העניין

עופר כסיף:  העניין הוא עצם זה שנותנים לממשלה את האפשרות להשתמש בזה

עופר כסיף:  את זה צריך לסיים

עופר כסיף:  ולא אמורה להיות על זה מחלוקת בין כל מי שבאמת נאמן לדמוקרטיה, מימין ועד שמאל

עופר כסיף:  דמוקרטיה לא אמורה להיות מונופול של צד אחד בפוליטיקה

עופר כסיף:  ולכן, אני חושב שהגיע הזמן, ואני מברך על התהליך באמת שקרה ב-14 השנים האחרונות, שמ-174 ירדנו ל-19

עופר כסיף:  זה חשוב מאוד

עופר כסיף:  זה אמנם נעשה מהחלטה של בית המשפט, אבל לא משנה

עידו בן יצחק: לא, זה כתוצאה מעבודה של הכנסת

עידו בן יצחק:  זה כתוצאה מעבודה של הכנסת

גאל אזריאל: ועדיין הממשלה היא זו שמכינה את כל החוקים

קריאה: שיתוף פעולה של כל הרשויות

עופר כסיף: בכל אופן, למה אני אומר את כל המבוא הזה, הארוך והמייגע אולי? משום שאני מסתכל על, עברתי על המסמכים השונים, ובעצם ההצדקה המרכזית להכרזה על מצב חירום היא לא משום שישראל נמצא במצב חירום, אלא משום שיש צווים וחוקים שיפקעו או שאי אפשר יהיה להפעיל אותם אם לא יהיה מצב חירום

עופר כסיף:  זאת אומרת, זה לא, זה לא שמצב החירום מצדיק את החקיקה, אלא החקיקה מצדיקה את מצב החירום

עופר כסיף:  זה דבר שלדעתי הוא מוסיף עיוות על עיוות

עופר כסיף:  עכשיו, בסך הכל נשארו 19, אני לא נכנס כרגע אפילו לתוכנן, אני אתייחס רק לדבר אחד עוד מעט

עופר כסיף:  עכשיו, אני מסתכל למשל על 5 החוקים, ובכולם בצעם יש תחושה של סחבת

עופר כסיף:  כי נגיד בחוק ההסדר תפיסת מקרקעין בשעת חירום של משרד הביטחון כתוב, בסטטוס של 2022 כתוב "יש התקדמות אך היא טרם הסתיימה"

עופר כסיף:  בסטטוס 2023 כתוב אותו דבר

עופר כסיף:  עדיין לא הסתיימה

עופר כסיף:  עברה שנה

עופר כסיף:  אותו דבר בחוק סמכויות שעת חירום מעצרים במשרד המשפטים – "העבודה על התזכיר בשלבי סיום" - סטטוס 2022

עופר כסיף:  "חלק מהנושאים סוכמו אך עלו בקשות חדשות" - סטטוס 2023

עופר כסיף:       אני לא אכביר במילים

עופר כסיף:  כלומר, ניכר שיש פה יותר מידי סחבת, בטח בחמשת החוקים אבל גם ב-14 הצווים

עופר כסיף:  ולכן מה שאני טוען, ואני תכף אומר רק דבר אחד על מעצרים מנהליים ויציאות לחו"ל, אבל אני אנסה לקצר בהחלט

עופר כסיף:  אני חושב שהגיע הזמן לשים סוף לכל הנושא הזה של מצב חירום מפאת פגיעתו האנושה בדמוקרטיה

עופר כסיף:  ולכן, צריך לעשות הכל, ואני מציע שאנחנו נקבל פה את ההחלטה, שכל, אני לא מדבר כרגע על כל חוק כחוק, אני מדבר על הרעיון, כי יכול להיות שיש חוק פה וחוק שם שנניח והיה עולה להצבעה והייתי מתנגד לו

עופר כסיף:  זה לא העניין כרגע, אני מדבר על העקרון

עופר כסיף:  ברמה העקרונית, לעניות דעתי, אנחנו צריכים להחליט פה שהגיע הזמן לשים סוף לעניין הזה

עופר כסיף:  ש-19 הצווים והחוקים האלה יעברו חקיקה מסודרת ולא יהיו בתוקף הכרזה על שעת חירום, ולא יהיו בתוקף כצווים או חוקים של חירום

עופר כסיף:      משפט אחד קצר אחרון על נושא של מעצרים מנהליים בפרט, ויציאות לחו"ל

עופר כסיף:  מעצרים מנהליים זה דבר אנטי-דמוקרטי בעליל

עופר כסיף:  ההתנגדות שלי ושל חבריי למעצרים מנהליים היא גורפת

עופר כסיף:  גם כשהיא חלה על הרוצחים בדומא, בשלה מסוים נדמה לי שהם היו במעצר מנהלי, ואני לא צריך להגיד מה דעתי עליהם

עופר כסיף:  מעצר מנהלי הוא דבר פסול ולא משנה על מי הוא חל

עופר כסיף:  אי אפשר להגיד שבכדי שיהיו מעצרים מנהליים צריך מצב חירום

עופר כסיף:  לא צריך מעצרים מנהליים

עופר כסיף:  יש לכם ראיות כלפי מאן דהוא? לא משנה מי הוא, אני חוזר ואומר, לא משנה לי אם זה פלסטיני "חמאסניק", או אם זה "כהניסט"

עופר כסיף:  יש לכם ראיות? תעמידו לדין בצורה מסודרת

עופר כסיף:  אין לכם ראיות? אל תעמידו לדין

עופר כסיף:  מעצר מנהלי הוא כלי, אתם יודעים איך הגדיר אותו בגין? אני לא אשתמש במילה המאוד חריפה שלו, כולם יודיעם, אני מניח, איך הוא התייחס למעצרים מנהליים ובצדק

עופר כסיף:  הגיע הזמן לשים לזה גם סוף, זה לא מצדיק

עופר כסיף:  לכן, בשורה תחתונה, אני פונה פה לוועדה וליושב ראש הוועדה לא להאריך אמצב החירום ולפנות באופן חד משמעי לממשלה, ולומר, את כל ה-19, לא את כל ה-19 – ברמה העקרונית, כל מה שנותר, שזה לא הרבה, ובחלקם, בעיקר בחוקים זה רק עניין של מריחת זמן, תעבירו בחקיקה רגילה

יולי יואל אדלשטיין: טוב, תודה

יולי יואל אדלשטיין:  בבקשה, יש התייחסויות נוספות של חברי הכנסת? בבקשה, שרון

שרון ניר: אני חושבת - - -     

מיכאל ביטון: אני רק רוצה להגיד משפט מפרגן כי אנחנו גם שאלנו שאלות קשות, אבל באמת לזוז בעשור מ-174 ל-19 זה תהליך יפה

מיכאל ביטון:  פשוט צריך לגמור אותו

עופר כסיף: אמרתי, נכון

עופר כסיף:  שלא יגידו שאני תמיד שלישי, גם אני אמרתי

קריאה: תתחילו לדאוג אם קיבלתם מחמאה מכסיף

יולי יואל אדלשטיין: זה היה בלחץ פיזי מתון של הוועדה

יולי יואל אדלשטיין:  עם איומי מעצר מנהלי

יולי יואל אדלשטיין:  בבקשה, שרון

שרון ניר: טוב, תמיד נשאלת השאלה מאיפה מסתכלים על הצד של חצי הכוס

שרון ניר:  ובאמת כשמסתכלים פה על הגרף משנת 2009 עד שנת 2023, אז רואים שיש פה באמת עבודה ורצון באמת מתוך הבנה שהמצב של הכרזת מצב חירום הוא לא טוב לכולנו, הוא פחות תואם

שרון ניר:  יש רצון כן להסדיר את זה, אבל עדיין התהליך מצריך לדעתי, אדוני, קציבה של זמן מצדך

שרון ניר:  וזה, לדעתי, הדבר החשוב ביותר בתכלית של הדיון הזה – איך קוצבים את זה בצורה שתביא לידי ביטוי את העשייה של המשרדים והתרגום של זה הלכה למעשה לחקיקה שתמנע מאיתנו את הישיבה הנוספת בעוד שנה, ואת הצורך להארכת ההכרזה על מצב חירום

שרון ניר:  אז זו הציפייה שלי באמירות שלך, לראות איך באמת קוצבים את זה למקום שבאמת מסליל את המשרדים למקום שיש יותר פתרונות מאשר סימני שאלה ובעיות

שרון ניר:  תודה

יולי יואל אדלשטיין: תודה, שרון

יולי יואל אדלשטיין:  עוד התייחסויות?     

מיכאל ביטון: אני רק הייתי מציע לך, יושב הראש, אני יודע שידיך עמוסות, אבל לפעמים כשאתה רוצה לגרום למשרדי ממשלה לעבוד בקצבי זמן אז אתה מפרק את הזמן

מיכאל ביטון:  יכול להיות שאפשר להאריך ל-4 חודשים ועוד 4 חודשים ועוד 4 חודשים, וכל 4 חודשים נראה מי עבד ועל מה עבד, וזה יגרום פה לאיזה קצב אחר של טיפול

יולי יואל אדלשטיין: אוקיי

יולי יואל אדלשטיין:  טוב, תראו, אני רוצה לומר כך, קודם כל, וודאי שהמגמה כאן מאוד מאוד ברורה, גם משרדי הממשלה וגם כל חברי הכנסת התייחסו לזה

יולי יואל אדלשטיין:  נשארנו עם, כמה זה? לא עשרה, אבל 12 או 13 אחוזים של כל מיני דברים שהיו במסגרת הכרזה על שעת חירום

יולי יואל אדלשטיין:  טוב שכך, וצריך רק, כפי שנאמר כאן, כבר לסיים את התהליך

יולי יואל אדלשטיין:  תראו, יש דברים שאנחנו יכולים לבוא בטענות למשרדי ממשלה ויש דברים שפחות

יולי יואל אדלשטיין:  משרדי ממשלה, בוודאי בדרג המקצועי, לא אשמים בכך שהיו פה חמש מערכות בחירות ובלגן טוטאלי, וכנסות שלא הוציאו מעצמן ממשלה, והדברים האלה מוכרים

יולי יואל אדלשטיין:  ודווקא כאן, אני לפחות נושא באחריות, לפחות 1 חלקי 120 לכל מה שהיה, ולכן אין לי לבוא בטענות למישהו

יולי יואל אדלשטיין:  היו דברים גם שלא היו תלויים באף אחד

יולי יואל אדלשטיין:  צוין כאן גם משבר הקורונה שבוודאי שהשבית

יולי יואל אדלשטיין:  מי כמוני יודע שהלשכה המשפטית, גם אם היית מבקש מהם, לא יודע מה, להעביר נייר משולחן לשולחן, הם לא יכלו לעשות את זה שבועיים כי היו צריכים באמצע הלילה להכין כל מיני תקנות וכל מיני שינויים בהחלטות ממשלה וכן הלאה וכן הלאה

יולי יואל אדלשטיין:  אז הדברים האלה מוכרים

יולי יואל אדלשטיין:  יחד עם זאת, אנחנו כרגע לא בקורונה, ואני לא נביא ולא בן נביא, אבל כרגע אנחנו בכנסת מתפקדת בממשלה קיימת, ולכן כשאומרים שצריך עוד חצי שנה וצריך עוד ארבעה חודשים, ושני רפרנטים וחמישה חודשים, זה לא משדר חירום

יולי יואל אדלשטיין:  כן? זה לא משדר חירום, ואני חושב שבאמת כאן אפשר להזדרז קצת יותר

יולי יואל אדלשטיין:  אין כאן דברים לא מוכרים, הנה יש טבלה שהדברים האלה מוכרים למשרדים, זה לא שפתאום קפץ איזה חבר כנסת ואמר שהוא דורש שיטפלו במשהו ונציגי המשרדים לא יודעים על מה מדברים

יולי יואל אדלשטיין:      אז לכן, אני חושב שצריך פה לזרז את הקצב

יולי יואל אדלשטיין:  אני מאוד שמח הממשלה מתכוונת לקבל דיווחים

יולי יואל אדלשטיין:  אנחנו, מתי מארחים את ראש הממשלה פה? שבוע הבא? שבוע הבא

יולי יואל אדלשטיין:  אז אני חשוב שאנחנו צריכים להעלות גם מול ראש הממשלה את הנושא הזה שכפי שאומרים בשפה פשוטה, ידפוק על השולחן

יולי יואל אדלשטיין:  ושאנחנו לא נשמע מעובדי המשרדים "ואז השר יחליט מתי הוא מעלה את זה לוועדת שרים לחקיקה"

יולי יואל אדלשטיין:  אין פה, אין פה דברים, כפי שאמרתי, שהם חדשים למישהו

יולי יואל אדלשטיין:  צריך מצד אחד לסיים את זה מהר ומצד שני להעלות את זה מהר בממשלה ולהעביר את זה מהר בכנסת, בלי לפגוע, ודאי, בתהליך החקיקה

יולי יואל אדלשטיין:  תראו, נשארו גם, זה לא, חייבים לומר שזה לא שהתהליך היה שאת הדברים הקלים ביותר הוציאו ועכשיו נשארנו עם משהו נורא נורא כבד

יולי יואל אדלשטיין:  זה לא בדיוק

יולי יואל אדלשטיין:  אני לא יודע, בטח כל הדובים ביער יעלבו שאני מדבר על דבש בזלזול, אבל אני לא יודע מה דבש שייך למצב חירום ומה כל כך קשה באמת להעביר את זה לחקיקה רגילה

קריאה: כי הדבורים נעלמות, אולי בגלל זה

יולי יואל אדלשטיין: אה, אולי בגלל זה

יולי יואל אדלשטיין:  כן

מיכאל ביטון: יש היום רחפנים בצורת דבורה

גאל אזריאל: אם אפשר להעיר, הדבש עבר קריאה ראשונה השבוע בכנסת, אז נשמח מאוד גם למאמץ מצד וועדות הכנסת

יולי יואל אדלשטיין: אני יודע

יולי יואל אדלשטיין:  לכן אני אומר שדווקא לקחתי את הדוגמא הזאת כדוגמא חיובית שאפשר להיפטר מכמה דברים מהר

יולי יואל אדלשטיין:  אז יחד עם זאת, אני אגיד שזה נורא מפתה, ולא שלא חשבתי על זה, כמו שאמרתי, ישבנו עם הצוות המשפטי ותמיד עולה המחשבה של בואו ניתן שלושה חודשים, בואו ניתן ארבעה חודשים

יולי יואל אדלשטיין:  אני שונא את המצב הזה שאנחנו אחר כך נתכנס ובניגוד לכל מה שהזהרנו, נצטרך להאריך עוד פעם ועוד פעם ועוד פעם

מיכאל ביטון: ומה עם חוק שפותר את הבעיה זמנית?     

יולי יואל אדלשטיין: תראה, אנחנו, יכול להיות - - -     

מיכאל ביטון: זה גם בשורה לעם ישראל שכבר לא צריכים להיות במצב חירום

יולי יואל אדלשטיין: יכול להיות, אבל עוד פעם, אני חושב שאפשר, אבל גם כאן אנחנו, תראה, מיכאל, אני אגיד לך את האמת על עצמי, אני בוודאי שמרגיש לא בנוח עם כל מיני חוקי חירום של מצב חירום אמיתי, יחד עם זה אני לא טהרן

יולי יואל אדלשטיין:  אני חושב שלצורך הדיון נגיד שאני עשיתי יותר שימוש בהכרזה על מצב חירום מאשר כל שר אחר בעשרים השנים האחרונות בטח, כן? אבל זה היה במשבר אמיתי ובמצב חירום אמיתי, ואני חושב שבאמת הצלנו גם חיים לא מעט על ידי התקנות האלה וההכרזות האלה

יולי יואל אדלשטיין:  אבל, לכן דווקא, מבחינתי, אני בפוזיציה לומר שצריכים להמשיך עם התהליך

יולי יואל אדלשטיין:  צריכים להתקדם עם התהליך

יולי יואל אדלשטיין:  בהחלט, אם אנחנו לא נראה התקדמות אז נשקול, מיכאל, נשקול גם את ההצעה הזאת של חקיקה

יולי יואל אדלשטיין:  וכרגע, מה שאנחנו נעשה זה שאנחנו באמת, אני לפחות מבחינת ההצעה שלי, אני חושב שאנחנו נעריך את המצב

יולי יואל אדלשטיין:  אבל, אם אנחנו תוך שלושה או ארבעה חודשים לא נראה התקדמות אמיתי, אז אנחנו נשקול באמת דרכים נוספות, כולל ההצעה שלך של איזשהו חוק סל כזה שיאריך את התוקף לתקופה מסוימת

מיכאל ביטון: יושב הראש, אולי יעד משותף שלך, של חברי הוועדה, לא זכינו פה להיות קבועים, אבל - - -     

יולי יואל אדלשטיין: העתיד עוד לפנינו

מיכאל ביטון: בזכות המושב הזה יגמר האירוע הזה

מיכאל ביטון:  או בחוק, או בשנה של עבודה מואצת, נגמור אותו

מיכאל ביטון:  זה, אתה תהיה חתום על זה, שגמרנו את הדבר הזה

יולי יואל אדלשטיין: רגע, מה זה בסוף המושב הזה?     

מיכאל ביטון: בסוף הכנסת הזאת

מיכאל ביטון:  לא יודע, עוד שנה, שנתיים, מתי שיהיה

יולי יואל אדלשטיין: אה, אז יש הבדל בין מושב - - -     

מיכאל ביטון: לא, לא

מיכאל ביטון:  אני התכוונתי כנסת

יולי יואל אדלשטיין: קודם כל, אני כבר אומר, מיכאל

מיכאל ביטון: בוא נסיים את זה

יולי יואל אדלשטיין: אני אומר את זה בשיא הרצינות, לא עייני בפרוטוקולים של הדיונים הקודמים של השנים הקודמות, אבל אני אומר שאם אנחנו בעוד - - -     

מיכאל ביטון: יולי, מותר בדיחות בוועדה? איזה מישהו הלך למסעדה והוא לא מיומן לקחת את הזיתים עם המזלג והזה, הזית בורח לו כל הזמן

מיכאל ביטון:  ואשתו ככה דוקרת והוא אומר לה "עד שעייפתי אותו"

מיכאל ביטון:  עכשיו אתה יכול לדקור את הזית

יולי יואל אדלשטיין: עייפתי אותו

יולי יואל אדלשטיין:  לא, נכון, אני דווקא התייחסתי לזה לא כבדיחה

יולי יואל אדלשטיין:  אני חושב שבאמת עשו פה עבודה מצוינת יחד עם משרדי ממשלה, והוציאו יותר מ-80 אחוז מהחוקים האלה

יולי יואל אדלשטיין:  ואני, מה שהתחלתי לומר, אני לא אמצא את עצמי בזה שהכנסת תהיה במקום ואני, יושב ראש וועדת חוץ וביטחון, לא אמצא את עצמי בעוד 11 חודשים עוד פעם באותו דיון ועם אותם תירוצים

יולי יואל אדלשטיין:  לכן, אני מאוד מציע באמת שגם היועצים המשפטיים ונציגי המשרדים שנמצאים כאן, בוודאי משרד המשפטים, תיקחו את זה בחשבון

יולי יואל אדלשטיין:  תשלחי עוד יותר מיילים לכולם, ותבהירי גם למשרדים שיכול להיווצר מצב מאוד מאוד לא נעים כשיהיו זעקות שבר* ולא מספיקים וכן הלאה

יולי יואל אדלשטיין:  אבל אני לא מתכוון בעוד שנה לשבת באותה פוזיציה ולראות שעכשיו "וואו, איזה כיף אין 19, יש 17" אבל צריכים להאריך לעוד שנה כדי להמשיך לטפל ב-17

יולי יואל אדלשטיין:  אז זאת הגישה שלי וזאת ההצעה שלי – לאשר, לקבל דיווחים, ותזכירו לי גם מול ראש הממשלה להעלות את הנושא

מיכאל ביטון: שאלה אחרונה לפני הצבעה

יולי יואל אדלשטיין: כן, בבקשה

מיכאל ביטון: יש לי שאלה אליך

מיכאל ביטון:  נניח שמשרדי ממשלה עובדים, וניכר שהם עובדים

יולי יואל אדלשטיין: כן?     

מיכאל ביטון: ומשרד מסוים לא זז, וזה לא חוק כזה דרמטי לביטחון ישראל

מיכאל ביטון:  אנחנו יכולים להגיד שעת חירום על כל אלה ואלה ולא על זה?     

יולי יואל אדלשטיין: לא

עידו בן יצחק: לא

עידו בן יצחק:  זה הכל חבילה אחת

יולי יואל אדלשטיין: או שיש הכרזה על מצב חירום או שאין הכרזה על מצב חירום

מיכאל ביטון: הבנתי

יולי יואל אדלשטיין: אבל זה כבר אנחנו נדע באמת לפעול מול אותו משרד

יולי יואל אדלשטיין:  כרגע אני אומר, לצערי הרב, בהרבה מאוד משרדים, יותר מידי משרדים, היו דיבורים על חודשים ארוכים וכן הלאה וכן הלאה

יולי יואל אדלשטיין:  אז דרך אגב, חבל שאין נציג האוצר בשביל לשמוע התייחסות על הסוגייה הזאת בין משרד הביטחון למשרד הכלכלה

יולי יואל אדלשטיין:  אבל, עוד פעם, גם את זה אפשר לפתור, מה גם שמה ששמעו מנציג משרד הכלכלה, שלא מדובר פה בסכומי עתק שיעשו צורך בקיצוצים בכל משרדי הממשלה או משהו כזה

יולי יואל אדלשטיין:  טוב, חברים, אז ההצעה שלי, כפי שהוצגה, היא להאריך את מצב החירום על פי בקשת הממשלה, עד שנה נוספת, תוך כדי הערות על כך שאנחנו נדרוש, שאני הייתי מציע לדרוש שלפני התפזרות הכנסת לפגרה, כן? זה אומר בסוף יולי, שנקבל דיווח על ההתקדמות כאן בוועדה

יולי יואל אדלשטיין:  אפשר לחדש ישיבה, אפשר להעביר לנו בכתב

יולי יואל אדלשטיין:  זה מה שאתם תסכמו

יולי יואל אדלשטיין:  אני מציע, אם מותר לי להטיל על משרד המשפטים, שאת תרכזי, אם את ממילא מרכזת את הנושא הזה, תעבירי לנו דו"ח מצב בעוד חודש וחצי על מה התקדם ואם יש שביעות רצון מן ההתקדמות או לא

יולי יואל אדלשטיין:      דבר שני, אני כבר אמרתי, שאם לא תהיה התקדמות משמעותית אנחנו נהיה בסיטואציה מאוד לא נעימה מול בקשת הממשלה הבאה לגבי הארכת מצב חירום בשנה נוספת

יולי יואל אדלשטיין:  וזהו, פחות או יותר אלה הדברים

יולי יואל אדלשטיין:  אנחנו נעקוב, את הדיווח הראשון אנחנו נקבל עוד חודש וחצי

יולי יואל אדלשטיין:  ומיד עם החזרה מהפגרה, שזה אחרי החגים, אנחנו נבקש דיווח נוסף, כי חוץ מן השבועיים באמצע, משרדי הממשלה ממשיכים לפעול בתקופה הזאת

יולי יואל אדלשטיין:  אז עד כאן הצעתי

יולי יואל אדלשטיין:  מי בעד?     

עידו בן יצחק: הקראה

יולי יואל אדלשטיין: אה, רגע, הקראה

יולי יואל אדלשטיין:  הקראה, סליחה

עידו בן יצחק: אז אני קודם אגיד שזה בעצם צפוי לעלות למליאה ביום שני, שזה 12 ביוני, ולכן הכרזה לשנה תהיה עד 12 ביוני 2024

יולי יואל אדלשטיין: יפה

עידו בן יצחק: והנוסח יהיה "בהתאם להוראות סעיף 38 לחוק יסוד הממשלה ועל פי הצעת הממשלה, מכריזה הכנסת על מצב חירום עד יום ו' בסיוון תשפ"ג, 12 ביוני 2024

עידו בן יצחק: "

יולי יואל אדלשטיין: תודה רבה

יולי יואל אדלשטיין:  מי בעד? שירים את ידו

מיכאל ביטון: אני יכול להצביע בעד מציג המפלגה, כן?     

יולי יואל אדלשטיין: כן, כן

יולי יואל אדלשטיין:  בוועדה הזאת מותר

יולי יואל אדלשטיין:  כן

יולי יואל אדלשטיין:  מי נגד? יש נמנעים?     

יולי יואל אדלשטיין: ההצעה אושרה

יולי יואל אדלשטיין: אנחנו אישרנו להעביר את ההכרזה למליאה

יולי יואל אדלשטיין:  תודה רבה לכולם, תודה למוזמנים, וחברים אני מאוד מבקש באמת להתקדם בקצב מספק בתחום הזה

יולי יואל אדלשטיין:  הישיבה הזו נעולה